Държавен вестник, бр. 35, 2011 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  35
(2) Комисията по предложенията и атес­
тирането на съдии, прокурори и следователи 
внася във Висшия съдебен съвет мотивирано 
предложение за повишаване или за преместване 
на кандидатите, класирани на първо място за 
длъжностите в съответните органи на съдеб­
ната власт.
(3) Висшият съдебен съвет приема решение 
за повишаване или за преместване на съдия, 
прокурор или следовател по поредността на 
класирането до попълване на местата.
(4) При приемане на решението по ал. 3 
Висшият съдебен съвет проверява дали кла­
сираният на първо място кандидат отговаря 
на изискванията за стаж по чл. 164 от Закона 
за съдебната власт, както и дали притежава 
необходимите професионални и нравствени 
качества.
(5) Висшият съдебен съвет с решение от­
казва назначаването на кандидат, за когото е 
установил, че не отговаря на изискванията по 
чл. 162 и 164 от Закона за съдебната власт. В 
този случай се назначава следващият класиран 
кандидат, който отговаря на изискванията.
Г л а в а  ч е т в ъ р т а
ИЗБОР НА АДМИНИСТРАТИВНИ РЪКО­
ВОДИТЕЛИ 
Чл. 35. Свободните длъжности за админи­
стративни ръководители в органите на съдебната 
власт се обявяват с решение на Висшия съдебен 
съвет, което се обнародва в „Държавен вестник“ 
и се публикува в неговата интернет страница.
Чл. 36. (1) Кандидатите за административен 
ръководител подават писмено заявление за 
участие в конкурса по образец, утвърден от 
Висшия съдебен съвет, в 14-дневен срок от да­
тата на обнародването на решението по чл. 35.
(2) Към заявлението се прилагат:
1. подробна автобиография, подписана от 
кандидата;
2. нотариално заверено копие от диплома 
за завършено висше образование по специал­
ността „Право“;
3. нотариално заверено копие от удостовере­
ние за придобита юридическа правоспособност;
4. свидетелство за съдимост, издадено за 
участие в конкурс по Закона за съдебната власт;
5. медицинско удостоверение, издадено в 
резултат на извършен медицински преглед, че 
лицето не страда от психическо заболяване;
6. нотариално заверено копие от трудова/
служебна и/или осигурителна книжка;
7. други документи, които по преценка на 
кандидата имат отношение към професионал­
ните или нравствените му качества.
Чл. 37. Кандидатите за административни 
ръководители се оповестяват публично на 
страницата на Висшия съдебен съвет в интер­
нет заедно с кратка биография на кандидата в 
3-дневен срок след постъпването на заявленията 
им в администрацията на Висшия съдебен съвет.
Чл. 38. (1) Комисията по предложенията и 
атестирането на съдии, прокурори и следователи 
извършва проверка на документите.
(2) Списъците с допуснатите и недопусна­
тите кандидати се обявяват на страницата на 
Висшия съдебен съвет в интернет най-малко 
14 дни преди провеждане на избора, като за 
кандидатите, които не отговарят на условията, 
се посочва основанието.
(3) В тридневен срок от обявяване на спи­
съците кандидатите, които не са допуснати, 
могат да направят писмено възражение пред 
Висшия съдебен съвет, който се произнася в 
7-дневен срок.
Чл. 39. (1) Комисия „Професионална етика 
и превенция на корупцията“ предоставя на 
Висшия съдебен съвет становище за притежа­
ваните нравствени качества на всеки кандидат 
за административен ръководител.
(2) Становището по ал. 1 се предоставя на 
кандидатите не по късно от три дни преди 
датата на събеседването.
(3) Процедурата по избор на администра­
тивен ръководител се провежда от Висшия 
съдебен съвет чрез събеседване. 
Чл. 40. (1) Кандидатите се поканват за съ­
беседване във Висшия съдебен съвет най-малко 
7 дни преди датата на заседанието.
(2) Висшият съдебен съвет провежда събе­
седването с кандидатите за административен 
ръководител по азбучен ред.
(3) По време на събеседването кандидатите 
защитават концепциите си за стратегическо 
управление на съответния орган на съдебната 
власт в рамките на конкретно определеното от 
Висшия съдебен съвет време.
(4) Неявяването на кандидат по уважителни 
причини е основание за отлагане на избора.
Чл. 41. (1) Висшият съдебен съвет приема 
решението за назначаване на административен 
ръководител с мнозинство повече от половината 
от членовете си.
(2) Когато никой от предложените кандидати 
не получи необходимото мнозинство, изборът 
продължава за двамата от тях, които са полу­
чили най-много гласове.
ЗАКЛЮЧИТЕЛНИ РАЗПОРЕДБИ
§ 1. Тази наредба се издава на основание 
чл. 194в от Закона за съдебната власт и отменя 
Наредба № 1 от 2007 г. относно реда и органи­
зацията по провеждане на конкурси за назнача­
ване, повишаване в длъжност и преместване на 
съдия, прокурор и следовател (обн., ДВ, бр. 2 
от 2008 г.; изм., бр. 19 от 2008 г.). Наредбата е 
приета с решение на ВСС по протокол № 15 
от 27.04.2011 г.
§ 2. Наредбата влиза в сила от деня на 
обнародването є в „Държавен вестник“, с из­
ключение на раздели V и VІ от глава втора, 
които влизат в сила от 01.01.2012 г.
Представляващ ВСС: Ан. Мингова
5394